Емили Дикинсън
Поводи връзвай за живота ми, Боже…

Превод от английски: Леда Милева, —

chitanka.info

Поводи връзвай за живота ми, Боже,

аз съм готова за Път!

Още веднъж да погледнем Конете —

бързо! И нека летят!

Нека да седна на сигурно място,

да не изпадна — аз знам —

трябва да стигнем да Страшния съд —

трудно се стига до там.

Мен не ме плашат ни стръмните урви,

нито морето там долу —

в пътя безкраен сме тръгнали двама

по моя собствена Воля.

Сбогом на моя Живот досегашен,

сбогом на края познат —

Ти целуни Планините от мен — и

карай към другия Свят!

1861

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.